St-655/2022/MA41-A-50/Št

**Zámer Obce Lednické Rovne**

**o prenájme nehnuteľného majetku z dôvodu hodného osobitného zreteľa v súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov**

Obec Lednické Rovne, v zmysle ustanovenia § 9a ods. 9 písm. c/ zákona č. 138/1991 Zb. o majetku obcí v znení neskorších predpisov, má  **zámer prenajať  pozemok v registri C KN č. 670/105, druh pozemku: záhrada, o výmere 86m2,** **zapísaný na liste vlastníctva č.1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,** vo výlučnom vlastníctve Obce Lednické Rovne na  dobu určitú do 01.07.2024 nájomcovi p. Rudolfovi Vršanskému, Košice-západ, 040 21 Košice, momentálne bytom: Háj 322/39, 020 61 Lednické Rovne za nájomné vo výške 14,02 EUR /ročne (slovom: štrnásť EUR dva centy), a to z dôvodu hodného osobitného zreteľa, o ktorom je potrebné rozhodnúť obecným zastupiteľstvom Obce Lednické Rovne trojpätinovou väčšinou všetkých poslancov.

Za dôvod hodný osobitného zreteľa sa považuje, že obec Lednické Rovne daný pozemok nevyužíva a dlhodobo ho prenajíma vlastníkovi bytu č. 1 nachádzajúceho sa v obytnom dome so súp. č. 322/39, ktorý je postavený na pozemku v reg. C KN č. 670/19, zastavaná plocha a nádvorie o výmere 241 m2, zapísaná v liste vlastníctva č. 983, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne. Vzhľadom na uznesenie OZ č. 16/2016 bod D č.17, ktorým OZ schválilo prenájom záhrad v časti Háj nájomníkom, ktorí pozemky užívajú, obec Lednické Rovne dané pozemky v minulosti prenajala p. Pavlovi Vršanskému, ako vlastníkovi bytu č. 1, ktorý však svoj byt predal, a tak na základe zmluvy o budúcej kúpnej zmluve uzatvorenej s novým vlastníkom je p. Rudolf Vršanský súčasným užívateľom bytu, a tak aj daných pozemkov. Ide o právny záujem obce na zosúladení faktického stavu so stavom právnym.

 **Poznámka :**

Zámer prenajať nehnuteľný majetok bol schválený Obecným zastupiteľstvom v Lednických Rovniach uznesením č. 506/2022-2, dňa 17.02.2022

V Lednických Rovniach, dňa 12.04.2022

                    \_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                    Mgr. Marian  Horečný

                                                                                         starosta obce